Αντιμετώπιση σχάσεων για σύνδρομο διαμερίσματος μετά από αγγειακές κακώσεις των άκρων χρησιμοποιώντας το σύστημα σύγκλεισης Εxternal Tissue Extender (ETE)
Creators: name: Παπουτσής, Ιωακείμ Αθανασίου
Publisher: name: Aristotle University of Thessaloniki
Year: 2018
Subjects: Σύνδρομο Μυϊκού Διαμερίσματος
Αγγειακές Κακώσεις
Σχάσεις Περιτονιών
Compartment Syndrome
Vascular Injuries
Fasciotomy

description: Η αποκατάσταση των τραυμάτων που προκύπτουν από διάνοιξη των περιτονιών για σύνδρομο μυϊκού διαμερίσματος και των ελλειμμάτων του δέρματος και των μαλακών μορίων έπειτα από σοβαρό αγγειακό τραύμα αποτελεί πρόκληση για κάθε χειρουργό. Το External Tissue Extender (ETE) είναι μια συσκευή άσκησης τάσης και αποτελείται από ταινίες σιλικόνης και πλαστικά πώματα. Συμπλησιάζει τα χείλη του τραύματος και διευκολύνει την καθυστερημένη πρωτογενή συρραφή. Περιγράφουμε την εμπειρία μας από τη χρήση του ETE σε 5 ασθενείς (4 άνδρες) με συνολικό αριθμό 8 τραυμάτων (7 έπειτα από διάνοιξη περιτονιών και 1 ως έλλειμμα μαλακών μορίων) στα τελευταία 12 έτη. Η μέση ηλικία των ασθενών ήταν 32 έτη (εύρος 17-61). Τα τραύματα αφορούσαν το κάτω άκρο στους τρεις ασθενείς και το άνω άκρο στους δύο, και οι αγγειακές κακώσεις περιελάμβαναν την ιγνυακή αρτηρία σε τρεις περιπτώσεις και την μασχαλιαία και την βραχιόνιο αρτηρία στις άλλες δύο. Το μέσο μήκος των τραυμάτων ήταν 24 cm.Η μέση διάρκεια θεραπείας ήταν 7 ημέρες. Η χρήση του ETE οδήγησε σε επαρκή συμπλησίαση των χειλέων του τραύματος σε 7 από τις 8 περιπτώσεις επιτρέποντας την πλήρη αποκατάσταση με τοποθέτηση απλών ραφών. Σε μία περίπτωση υπήρξε επιμόλυνση του τραύματος και απαιτήθηκε καθαρισμός, παροχέτευση και επανασυρραφή. Σε όλες τις περιπτώσεις επετεύχθη ικανοποιητική επούλωση των τραυμάτων και εξασφαλίστηκε η βιωσιμότητα του άκρου. Συμπερασματικά, το ETE αποτελεί μια εύχρηστη, απλή και αποτελεσματική συσκευή για την διευκόλυνση της καθυστερημένης πρωτογενούς συρραφής των τραυμάτων που προκύπτουν από διάνοιξη των περιτονιών και των ελλειμμάτων των μαλακών ιστών, σε περιπτώσεις τραυματισμού των άκρων επιπλεγμένων με αγγειακές κακώσεις
description: Management of large post-fasciotomy wounds and/or skin and soft tissue defects after major vascular trauma to the extremities can be challenging. The External Tissue Extender (ETETM), a skin stretching device which consists of silicone tapes and plastic stoppers, approximates wound margins and facilitates delayed primary closure. We describe our experience with the use of ETETM in 5 patients (4 male) with a total of 8 wounds (7 post-fasciotomy, 1 soft tissue defect) over the last 12 years. The mean patient age was 32 (range 17-61) years. The wounds involved the lower limb in 3 patients and the upper limb in 2, whereas the injured arteries were the popliteal in 3, the axillary in one and the brachial in one. The mean wound length was 24 cm. The median duration of ETETM therapy was 7 days. ETETM therapy resulted in sufficient wound approximation to allow complete closure with conventional suturing in 7 out of the 8 wounds. Of these, one developed infection that required drainage, debridement and re-suturing. All wounds achieved satisfactory healing status and all limbs had been salvaged. In conclusion, the ETETM is a useful, easy-to-use, and simple adjunct that may facilitate delayed primary closure of large post fasciotomy wounds or extensive skin and soft tissue defects following complex vascular trauma to the extremities